আশকা গোরাডিয়া

আশকা গোরাডিয়া (জন্ম: ২৭ নভেম্বর ১৯৮৫) হলেন একজন ভারতীয় টেলিভিশন অভিনেত্রী। তিনি বেশ কয়েকটি ফ্যাশন অনুষ্ঠানের র‌্যাম্পে হেঁটেছেন এবং বিভিন্ন হিন্দি টেলিভিশন ধারাবাহিকে অভিনয়ের মাধ্যমে জনপ্রিয়তা অর্জন করেছেন। ২০০৩ হতে ২০০৫ সাল পর্যন্ত তিনি সনি এন্টারটেইনমেন্ট টেলিভিশনে প্রচারিত কুসুম-এ কুমুদের চরিত্রে এবং লাগি তুঝসে লগন-এ কলাবতী চরিত্রে অভিনয়ের মাধ্যমে সকলের নজর কেড়েছিলেন। ২০১২ সালে, তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বসের ৬ষ্ঠ আসরে একজন প্রতিযোগী হিসাবে অংশ নিয়েছিলেন; যেখানে তিনি ৮ম স্থান অধিকার করেছিলেন। অতঃপর তিনি বাল বীর এবং নাগিন-এর মতো টেলিভিশন ধারাবাহিকে অভিনয় করেছেন। ২০১৭ সালে, তিনি তাঁর তৎকালীন প্রেমিক ব্রেন্ট গোবলের সাথে স্টার প্লাসে প্রচারিত নৃত্য বিষয়ক জনপ্রিয় টেলিভিশন অনুষ্ঠান নাচ বলিয়ে-তে প্রতিযোগী হিসেবে অংশ নিয়েছিলেন; যেখানে তাঁরা ৬ষ্ঠ স্থান অধিকার করেছিলেন। সম্প্রতি তিনি অ্যান্ডটিভি-তে প্রচারিত টেলিভিশন ধারাবাহিক ডাইন-এ সপ্ত-রুপার চরিত্রে অভিনয় করেছেন। গোরাডিয়া ২০০২ সালে সনি এন্টারটেইনমেন্ট টেলিভিশনে প্রচারিত টেলিভিশন ধারাবাহিক আচানক ৩৭ সাল বাদ এবং কৌতুক ভিত্তিক ধারাবাহিক অ্যাক্টিং অ্যাক্টিং-এ অভিনয়ের মধ্য দিয়ে তাঁর অভিনয় জীবন শুরু করেছিলেন। এর পরেই সনি এন্টারটেইনমেন্ট টেলিভিশনে প্রচারিত কুসুম-এ অভিনয়ের জন্য তাঁকে চুক্তিবদ্ধ করা হয়েছিল; যেখানে তিনি কুমুদের চরিত্রে অভিনয় করেছিলেন। অতঃপর তিনি একই চ্যানেলে প্রচারিত আরেকটি ধারাবাহিক অকেলা-তে অভিনয় করেছেন। তিনি স্টার ওয়ানে প্রচারিত আপাতবাস্তব টেলিভিশন অনুষ্ঠান জেট সেট গো-তে একজন প্রতিযোগী হিসেবে অংশ নিয়েছেন, তবে অনুষ্ঠান চলার কিছুদিন পর শামা সিকান্দার তাঁর স্থলাভিষিক্ত হন। পরে তিনি জি টিভির সিঁদুর তেরে নাম কা, ৯এক্স-এর মেরে আপনে এবং সনি এন্টারটেইনমেন্ট টেলিভিশনের বিরুদ্ধ-এর মতো টেলিভিশন অনুষ্ঠানে কাজ করেছেন। অতঃপর তিনি সনি এন্টারটেইনমেন্ট টেলিভিশনের শুভ বিবাহ-তে সরলা অবস্থি, লাগি তুঝসে লগন-এ কলাবতী এবং জি টিভির সাত ফেরে: সালোনী কা সফর-তে কালিকা চরিত্রে অভিনয় করেছেন; এই তিনটি ধারাবাহিকেই তিনি নেতিবাচক চরিত্রে অভিনয় করেছিলেন। ২০১৮ সালে, তিনি তাঁর শাশুড়ির নামানুসারে রেনি বাই আশকা ব্র্যান্ডের অধীনে ভারতে প্রথম, দুবার সেলাই করা ত্রিমাত্রিক অক্ষিপক্ষ্ম চালু করেছিলেন। তিনি অভিনেত্রী জুহি পরমার এবং মৌনি রায়ের মতো ঘনিষ্ঠ বন্ধুদের নামে তাঁর ব্র্যান্ডের প্রথম পণ্যগুলোর নামকরণ করেছিলেন। সে বছরের পরের দিকে একটি 'টেড টক' অনুষ্ঠানে একজন বক্তা হওয়ার জন্য তাকে আমন্ত্রণ জানানো হয়েছিল। "Mouni Roy, Tina Datta Wish New Mom Aashka Goradia On Her Birthday; Hubby Brent Goble Shares A Heartwarming Pic"। The Times of India। সংগ্রহের তারিখ ২৭ নভেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Naagin's Actress Aashka Goradia Turns A Year Older; Husband Brent Goble And Friends Wish Her In The Most Adorable Way"। The Times of India। সংগ্রহের তারিখ ২৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "An emotional goodbye from Tinaa Datta to Aashka Goradia on Daayan"। Mid-day। ২৬ জুন ২০১৯।  "Ditto for Kkusum!: After nearly 550 episodes, Kkusum has stormed ahead by 18 years"। Indian Television। ২৭ জানুয়ারি ২০০৪।  "Aashka Goradia the makeup artist"। Times of India। ৩০ আগস্ট ২০১১।  "My focus is on my new venture: Aashka"। Business Standard। ২৫ মে ২০১৮।  "Aashka Goradia names eyelashes after close friends Mouni Roy, Abigail and Juhi Parmar's daughter"। Mid-day। ৯ জুন ২০১৮।  "Naagin actress Aashka Goradia gears up for TED Talks"। India Today। ৮ আগস্ট ২০১৮।  "Aashka Goradia gears up for TED Talks"। The Weekend Leader। ৮ আগস্ট ২০১৮। ৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০।  আইএমডিবিতে আশকা গোরাডিয়া